ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
30 มิ.ย. 2558

แนวโน้มภาคบ่าย: ผันผวนในกรอบแดนลบ
– ตลาดหุ้นไทยเช้านี้ปรับตัวลดลงสวนทางตลาดส่วนใหญ่ในภูมิภาคโดยมีแรงขายอย่างหนักในหุ้นธนาคารขนาดใหญ่ ขณะที่คาดผลประกอบการ 2Q58 ไม่น่าประทับใจ  
– ประเด็นการแก้ไขปัญหาหนี้กรีซเชื่อว่าจะมีการผิดนัดชำระในวันที่ 30 มิ.ย.นี้ ขณะที่นายกฯกรีซออกมาส่งสัญญาณลาออกจากตำแหน่ง หากประชาชนโหวตให้ยอมรับเงื่อนไขของกลุ่มเจ้าหนี้
– มอง SET บ่ายนี้ น่าจะผันผวนอยู่ในกรอบในแดนลบต่อไป จากความเสี่ยงเรื่องกรีซและการขายลดความเสี่ยงก่อนวันหยุดในวันพรุ่งนี้ หากแต่การทำราคาปิดบัญชีน่าจะประคองการอ่อนตัวได้ในระดับหนึ่ง มองกรอบบ่ายนี้ 1495-1510
– กลยุทธ์ระยะสั้นๆ แนะนำรอผลการทำประชามติของกรีซในวันที่ 5 ก.ค. ก่อนจะกลับมาเก็งกำไรเมื่อ SET ยืนเหนือ 1500 จุดได้อย่างแข็งแกร่งเท่านั้น
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,504.91 เปลี่ยนแปลง -6.28 จุด มูลค่าการซื้อขาย 19,476 ลบ.
สัญญาณจากเครื่องมือในกราฟ 60 นาทีแสดงให้เห็นถึงความผันผวน ที่ยังให้น้ำหนักทางอ่อนตัว บ่ายจึงมีความเสี่ยงไหลลงหา 1500-1495 จุดได้ หากขึ้นไปก็มี Upside ไม่มาก ปรับแนวต้านลงเป็น 1515 จุด
 
หุ้น/ราคา                                          ความเห็น
ITD/8.05            ภาพรวมยัง Sideways ในขณะที่แรงซื้อเริ่มกลับเข้ามาเมื่อราคาลงมาบริเวณฐาน น่า trading ตามกรอบเดิมได้ “เก็งกำไร” แนวรับ 7.95 แนวต้าน 8.20-8.30 cut loss 7.85 บ.
EVER/1.51           Break EMA-25 พร้อมเกิดสัญญาณซื้อจากเครื่องมือทั้งระยะสั้นและระยะกลาง น่าลุ้นขึ้นต่อ “เก็งกำไร” แนวรับ 1.47 แนวต้าน 1.60 Cut loss 1.42  บ.
CPR/4.52            ไม่ทำ new low ขณะที่ Modi. Sto. Oversold แล้ว จึงมีโอกาสรีบาวด์ทดสอบ EMA-25 วัน “เก็งกำไร” แนวรับ 4.46 แนวต้าน 4.70-4.74 cut loss 4.40 บ.
 
ตลาดอนุพันธ์
กลยุทธ์
Series/ราคา                                           ความเห็น
S50U15/974.60   Short ตอนเช้ายังไม่ได้ รอเปิดอีกครั้งที่ 980 จุด เป้าหมายทำกำไร 972 จุด ตัดขาดทุนเหนือ 982 จุด
AAVU15/4.40     Long  ที่เปิดไว้ 4.39 บาท รอทำกำไร 4.50 บาท ตัดขาดทุนหากหลุด 4.35 บาท
GFQ15/18,990    Long  ที่เปิดไว้ 19,030 บาท ถือต่อถ้าไม่หลุด 18,960 บาท รอทำกำไร 19,150 บาท
 
BRN15/2,088     Short ตอนเช้ายังไม่ได้ รอเปิดอีกครั้งที่ 2,100 บาท เป้าหมายทำกำไร 2,075 บาท ตัดขาดทุนเหนือ 2,115 บาท
USDU15/33.86    Long  เปิดได้ตอนเช้าที่ 33.85 บาท รอทำกำไร 33.93 บาท ตัดขาดทุนหากหลุด 33.82 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 974.60 จุด เปลี่ยนแปลง +0.90 จุด
กราฟ 10 นาที แกว่งตัวออกด้านข้าง โดยที่สัญญาณจากเครื่องมือยังไม่ชัดเจนนัก แนวโน้มผันผวนในกรอบ Sideways แนวรับ 970, 966 จุด แนวต้าน 980, 985 จุด